কবি হানিফ রাশেদীন চান, কেউ একজন হৃদয়ের বাসনা ছড়িয়ে দিক আর তাকে বলুক চাঁদের ঠিকানা। কবি এতটাই সৌন্দর্য্যপিয়াসী কিংবা এই বিরুদ্ধ বাতাসে এতটাই বীতশ্রদ্ধ যে তিনি আর এই পৃথিবী নামক গ্রহে থাকতে চান না। তাই চাঁদের ঠিকানা তালাশ করছেন। তারপরের চরণেই অবশ্য কবি পূর্বের অবস্থান থেকে ফিরে আসেন। তিনি বলেন, আমরা যদি না জাগি মা কেমনে সকাল হবে! অর্থাৎ পলায়নবাদীতা কোনো সমাধান নয়। সমস্যাকে মেকাবেলা করতে হয় সামনে থেকেই। পৃথিবী ছেড়ে চাঁদে গেলেই সব শান্তির পায়রা এসে বুকের খাঁচায় বাসা বাঁধবে—এমন তো নয়। তাই সবার আগে দরকার নিজের ভেতরের ঘুমন্ত বোধের জাগরণ। আমাদের মস্তিষ্কের প্রকোষ্ঠজুড়ে যে নিকষ রাত স্থায়ী হয়ে আছে সেখানে সকাল হওয়া জরুরি।